ભારતે ૨૦૧૬ના એશિયા ચેલેન્જ કપથી પોતાના આંતરરાષ્ટ્રીય અભિયાનની શરૂઆત કરીહતી. એ ટૂર્નામેન્ટમાં ટીમ ઇન્ડિયાની અનુભવહીનતા સ્પષ્ટપણે જોવા મળી હતી અને ભારતીય ટીમે ૩૯ ગોલ ખાધા હતા અને ફક્ત પાંચ ગોલ જ કરી શકી હતી. જોકે આ વર્ષે ભારતીય ટીમ કંઈક અલગ જ અંદાજમાં જોવા મળી. ફાઇનલમાં ભારતે શરૂઆતમાં સરસાઈ મેળવી લીધી હતી અને મધ્યાંતર સુધી ૧-૦ની સરસાઈ જાળવી રાખી હતી. મેચમાં પહેલા ત્રણ ક્વાર્ટરમાં કોઈ ટીમ ગોલ કરી શકી નહીં, પરંતુ અંતિમ પીરિયડમાં સ્થિતિ સમગ્રપણે બદલાઈ ગઈ. બંને ટીમે જોરદાર આક્રમક રમતનું પ્રદર્શન કર્યું અને ૩-૩ ગોલ કર્યા. જોકે ભારતીય ટીમે આખે ૪-૩થી વિજય હાંસલ કરી લીધો હતો. ભારતની જીત સાથે જ સ્ટેડિયમમાં ‘ભારત માતા કી જય’ના નારા ગૂંજવા લાગ્યા હતા.